تاوانی ئەودیوی سنوورەکان
دوێنێ کۆمەڵێک پاسداری ئێران لە گوندی سەر سنووری نێوان ئێران و تورکیا لە ناوچەی شەمزینان چوونەتە سنووری تورکیاوە و گەنجێکی کوردی تەمەن ٢٥ ساڵیان بە ناوی ڕۆستەم چەخماخ (وێنەکە) کە خەریکی ئاژەڵ لەوەڕاندن بووە، بە کولـلەیەک کوشتووە و کشاونەتەوە. تا ئەم ساتەیش دەوڵەتی تورکیا بە یەک وشەیەش ناڕەزایی لە بەرامبەر ئێران دەرنەبڕیوە، ئەگەرچی گەنجە کوژراوەکە هەڵگری ڕەگەزنامەی تورکیایە!
ئەمڕۆیش فڕۆکەیەکی تورکیا سنووری بڕیوە و لە شەنگال چەند کوردێکی کوشتووە. تا ئێستا حکوومەتی عێراق بە یەک وشەیش ناڕەزایی لە بەرامبەر تورکیا دەرنەبڕیوە، ئەگەرچی کوژراوەکان هەڵگری ڕەگەزنامەی عێراقین.
لە واڵی بەێزیان وەرگیراوە